Escopetarra

Escopetarra je gitara, kotraž je z modifikowaneje třělby stworjena. Wona wužiwa so jako symbol měra. Mjeno hudźbneho nastroja je portmanteau španiskeju słowow escopeta (třělba/flinta) a guitarra (gitara).https://web.archive.org/web/20070125133642/http://www.makezine.com/blog/archive/2006/03/guitar_made_from_ak47_the_esco.html Technology on Your Time, 11.03.2006

Escopetarry wunamaka kolumbiski měrowy aktiwist César López w lěće 2003 za čas schadźowanja po bombowym atentaće na klub "El Nogal" w Bogoće, jako wuhlada wojaka, kotryž dźeržeše třělbu kaž gitaru.http://news.bbc.co.uk/2/hi/technology/5033626.stm Colombian musicians organise online, BBC News, 1. juni 2006 Prěnja escopetarra natwari so lěta 2003 z třělby znački "Winchester" a elektriskeje gitary znački "Stratocaster".Making music out of menace: A Colombian musician has fashioned guitars out of rifles to help spread a message of peace. Miami Herald, 7. měrc 2006

Spočatnje stwori López pjeć escopetarrow, z kotrychž rozdawachu so štyri na kolumbianskeho hudźbnika Juanes, argentinskeho hudźbnika Fito Páez, wuwićowemu programej UN a měšćanskemu zarjadnistwu Bogoty. Jednu zdźerži sej sam. Juanes předa swoju escopetarru pozdźišo pola jednoho fundraisera w Beverly Hills za 17.000 US$ na dobro woporow krajnych minow.http://news.bbc.co.uk/hi/spanish/misc/newsid_4644000/4644028.stm - BBC World Escopetarra, kotraž bě so UN přepodała, wustaji so w juniju 2006 na UN konferency wo wotbrónjenju.https://web.archive.org/web/20070929095508/http://www.desarme.org/publique/cgi/cgilua.exe/sys/start.htm?sid=16&infoid=5025 - Desarme.org,15.06.2006

W lěće 2006 wobstara López dalše 12 mašinowych třělbow typa AK-47 z běrowa Kolumbianskeho zamołwiteho za měr. Budu-li wone přetworjene na gitary, chce je sławnym hudźbnikam kaž Shakirje, Carlosej Santanje a Paulej McCartneyjej kaž tež politiskim wosobinam kaž Dalajej Lamje přepodać. Sobudźěłaćer Dalaja Lamy wšak wotpokaza Lópezowy dar, prajo, zo njeje bróń kmany dar. López praji, zo chce spytać, swoje wotmysły jasnišo zwuraznić.http://hotzone.yahoo.com/b/hotzone/blogs3860;_ylt=AtqLBf1cY4xDT9Yr.HLpoSqLFMsF;_ylu=X3oDMTBjM3FjYjBzBHNlYwNibG9nLXN1bQ - Killer Sound, 24.04.2006

 Nóžki 

kategorija:hudźba
kategorija:gitara